CASUS 

IN 

GYNAECEIS  PRAECIPUE  ADNOTANDI: 

cum  uteri  antica  facie  omenti  margo  ex  aliqua  parte  coa- 
luerat; praegnans  facta,  medium  graviditatis  non 
assecuta,  inopinato  moritur. 


A 

✓ 

J.  P.  Weidmann,  M.  D. 


cum  Figura. 


MOGONTIACI, 

APUD  FTjORIANUM  K.  u p 

18  18. 


■FERBERG, 


\ 


liatioualem  quidem  puto  medicinam  esse  debere:  instrui 


rero  ab  evidentibus  causis. 


Celsus. 


jVTagnorum  in  medicina  casuum  vices  et  eventus  referre,  utile 
semper  et  medentibus  gratum;  nunquam  noxium  aut  super- 
vacuum accipi  potest;  eo  magis  hi  annotandi  sunt,  quo  rari- 
ores fuerint  et  difficiles  cognitu  medicorum  spes  praesagiave 
facile  fallant  eoque  horum  aestumationi  infensi  repperiantur. 
In  talem  casum  incidentem  me  cum  sodalibus  nimia  spes  lusit; 
ideo  recolenda  mihi  ejus  memoria,  ne  interlabatur,  visa  fuit, 
parco  quidem  verbo,  quo  in  majorem,  si  non  artis  vim,  sal- 
tem prudentiam  imposterum  agi  possimus, 

Matrona  nobilis,  annorum  fere  viginti  novem,  bene,  quan- 
tum apparet,  valens,  familia  staturaque  inter  proceres;  bis 
felici  partu  sanos  fetus  ediderat;  post  mariti  reditum,  qui  an- 
num fere  abfuerat,  male  habere  incipit;  periodus  menstrua 

in  diem  octavam  mensis  Septembris  anni  MDCCCII  recidua. 
sicca  praeterit. 

Molestus  primum  capitis  dolor  aegram  init,  qui  sensim  in- 
gravescens acriter  eam  divexat.  Offeruntur  varia , quibus  pa- 
caie  nervorum  turbas  solent;  haec  vero  assumere  aegra  insito 
et  insuperabili  fere,  quod  illam  retinet,  fastidio  omittit;  eam 
etiam  ob  causam,  quod  se  utero  concepisse  existumat. 

Sponte  per  vices  cessat,  reditque  catameniorum  quid;  actis 
Ita  tribus  fere  hebdomadibus  vomitus  oriri  et  iterari;  his  non 
nisi  sincera  rejiciuntur:  mucus,  assumpta  alimenta,  nonnun- 
quam  et  bilis. 

Hic  rerum  status  indies  pejor  fit,  vomitus  praecipue;  nec 
datis  demum  pacantibus  medicamentis  impeditur,  quin  as- 
sumpta alimenta  tam  fluida  quam  solida  confestim  rejiciantur. 
Aegra  ideo  pacantium  usum  iterum  dimittit;  vires  interim 
valde  labascunt,  nec  quid  in  causa  sit?  certo  scitur;  superin- 
cidunt anxietatum  assultus  inexplicabiles  et  familiares  perter- 
rent, qui  et  animis  prorsus  franguntur;  ipsa  praegnans,  in  la- 
menta et  lacrumas  profusa,  saepe  specie  desperantis  convocat 
maritum,  pueros,  reliquosque,  qui  in  procinctu  sunt,  amicos; 
conclamat:  postremam  luctam  sibi  instare,  ultimumque  cir- 
cumquaque: vale,  dicit. 

Invocatus  (sub  finem  octobris)  familiae  medicus  observat 
redire  per  intervalla  tales  angustias,  imminui  vires  et  corporis 
huj usque  torositatem,  extremorum  inferiorum  praeprimis  et 
luculentius;  usus  remediorum  in  et  externorum,  quae  com- 
ponendis nervorum  turbis  viribusque  refocillandis  celebran- 
tur, resumitur  serio ; at  cum  asperari  malum  potius,  quam 
minui  videretur , iterum  omittitur;  alimenta  interim  ut  ut 

blanda,  facilia  digestu  et  parca  copia  assumpta  vomitu,  acri- 

oris  sensim  notae  et  diras  inter  anxietates  rejiciuntur;  aegra 
lecto  jam  fere  affigitur;  interdum  tamen  sat  bene  habet,  ut 
cum  marito  in  rheda  vehi  et  extra  urbem  aura  serena  obam- 
bulare  et  refici  posset;  nec  tamen  anxietatum  graves  illae  sce- 
nae  recurrere,  incertis  quidem  temporum  periodis,  cessant. > - 


His  jam  saepe  modo  perterrita  domus,  die  quinta  novem- 
bris consilio  me  adjungit;  recitatis  quae  eousque  obtigerant* 
innotuit:  quaeri  aegram  de  sensu  gravitatis  caput  occupante, 
de  linguae  et  universae  fere  cutis  stupore,  de  imminuta  sensi- 
bilitate  in  digitorum  praecipue  extremis,  de  oculorum  caligine, 
de  praecordiis  palpitantibus  mireque  anxiis;  demum  iterum 
iterumque  lamentari  specie  desperantis  et  extremam  cum 
morte  luctam  obeuntis.  Tensivus  dolor  per  omnes  fere  corpo- 
ris partes  divagatur,  suras  tamen  praecipue  infestat,  in  quibus 
et  lenis  frictio  levamen  adfert;  interna  medicamenta  qualia- 
cunque fere  tentata  fuere,  at  sine  fruge. 

Itaque  rebus  aegrae  jam  secundis  jam  adversis,  jam  in  no- 
vam spem  vix  redditi,  non  diu  post  in  terrores  novos  dejici- 
mur; de  graviditate,  ut  turbarum  sola  causa,  consultatores 
consentimus;  attamen  cum  latere  nos  aliae  rationes  possent, 
ad  penitiorem  causae  cognitionem  facientes  (nam  summotum 
in  me  dubium  fuit,  anne  uterus  fors  resupinato  situ  vel  aliis 
vitiatus  non  sit?)  explorationem  externarum  et  internarum 
pelveos  partium  propono;  hac  quinta  die  novembris  concessa, 
invenimus  tangibilia  omnia  secundum  naturam  se  habere,  eo- 
que  in  novam  spem  erigimur,  inventa  tali  partium  ratione, 
qualis  tertio  graviditatis  mense  esse  solet,  aliis  nullis  prodenti- 
bus se,  cui  insueta  illa  et  praeter  modum  acerba  imputanda 
videri  possint. 

Horum  vicibus  in  vigesimam  octavam  usque  novembris  ex- 
agitati, percipimus,  febrim,  quae  clam  quasi  ab  initio  irrep- 
serat, sensim  magis  inardescere , eaque  intra  biduum  inaestu- 

are  totum  corpus,  caput  et  pectus  praecipue;  eaque  intenso  ru- 
tfore,  veluti  scarlatina  eruptione,  suffundi  cum  feroci  delirio. 

Die  mensis  decembris  prima  febris  subsiduit,  mens  redit, 
ruborem  corporis  pallor  excipit,  exceptis  hinc  inde  quibus- 
dam, in  anteriore  trunci  parte,  plagis;  in  imi  ventris  cavo  do- 
lores divagantur  minus  quidem  ac  antea  acres,  cujus  tamen 
loca  indicare  aegra  nesciat,  quaeque  hactenus  in  latus,  adduc- 
tisquein  anteriora  femoribus  decumbere  semper  visa  fuit,  in 
dorsum  jam  sapius  reclinata  conspicitur. 

Sub  horam  vespertinam  septimam  febris  exacerbatur  et  hu- 
morum in  caput  congestio  et  rubor  deliriumque.  Piedeunt, 
sub  mediam  noctem  et  mens  et  requies;  sudor  pessimi  ominis 
quaquaversum  diffunditur  viresque  prorsus  prosternit;  in  viis 
aereis  mucus  colligitur  nec  exscreari  ultro  potest. 

A primo  febris  impetti  de  aegrae  salute  recuperanda  per- 
quam jam  trepidis,  invocatus  adhuc  fuit  venerandus  senior 
noster  Car.  Strack,  aliam  tamen,  ac  hactenus,  medicationem 
inire  non  possumus;  liquet  mortem  in  procinctu  esse;  hanc 
aegia  persentiscens,  suis  valedicit  et  hora  fere  vespertina  septi- 
ma ultimum  spiritum  emittit. 

Moerens  et  conturbatus  luctu  maritus  nec  sine  ira  in  me- 
dicos fuit,  qui,  fausta  constanter  fine  freti,  tristissimum  fa- 
tum avertere  non  noverant;  ideo,  ut  cadaver  mspiciatur  ex- 
poscit, quo  et  culpae,  si  meruerimus  medici  argui  possemus, 
ej usque  odium  incurrere;  nam  semper  vigil  est  censurarum 
in  medicos  nequitia , etiam  si  malum  arte  superari  nequivit. 

Convocantur  igitur  in  horam  pomeridianam  tertiam  altero 
ab  obitu  die  cum  D.  Zenzen  et  me,  DD.  Strack  (pater  et  filius) 

Ackermann,  Megele,  Leydig;  convenluntque  in  anatomicum 
amphitheatrum  cadaver  hic  collustraturi. 

Cadaver  nudatum  universim  sat  pingue  adhuc  et  torosum 
apparet,  suris  exceptis,  quae  praeter  rationem  totius  graciles 
et  flaccidae  sunt.  Abdomen  nec  valde  tumet  aut  durum  est  5 
supra  pubim  regio  sursum  et  extrorsum  tantisper  expansa  est, 

intus  durum  quid  tangitur. 

Apertum  abdominis  cavum  viscera  veluti  sanissimi  homi- 
nis primo  obtutui  exhibet.  En  tamen!  quae  vel  ab  ordine, 
qui  esse  solet,  vel  a norma  sanitatis  abesse  conspiciuntur. 

Uterus,  aliis  partibus  non  coopertus,  summum  minoris 
pelveos  undiquaque  fere  implet,  specie  corporis  alicujus  glo- 
bosi; hujus  exiguam  partem  flexus  coli  illiacus,  e pelvi  sinistra 
ascendens,  tegit;  levi  attactu  fluidum  intus  prodit  se,  ut  ejus 
undulatio  a spectantibus  percipi  possit. 

In  cavum  abdominis  laticis  lymphatici  tres  fere  unciae  cir- 
cumquaque diffusae  sunt. 

Omentum  in  modum  fasciae  margine  sua  libera  elongatum 
et  deorsum  magis  magisque  gracilescens,  latiore  dein  latiore- 
que  fine  utero  in  antica  et  media  fere  ejus  facie  firmo  nexu 
conjunctum  est.  Yid.  Fig.  a. 

In  utero,  qua  parte  facies  anterior  dexterius  cum  poste- 
riore coit,  macula  nigricans  prodit  se,  diffusa  in  omnem  fere 
• • • • # 

inn  et  antici  uteri  ambitium,  in  quem  extremum  omenti  con- 
crevit; haec  macula  nigrior  est  in  partibus  tubae  dextrae  affU 
nibus.* 

Uterus  nonnulla  tubercula  (steatomata  dixerim)  offert 
aliqua  peritoneo  solum,  aliqua  et  intra  ipsum  uteri  contextum 
recondita  sunt,  tactuque  sentiuntur.  Yid.  Fig.  b . 

E fimbria  tubae  dextrae  tenuis  chorda,  (nervum  a vicino 
nexu  solutum  diceres)  elongatur  immittiturque  firmo  etiam 
nexu  in  imam  et  anticam  uteri  faciem.  Aid.  Fig . c. 

Rete  vasorum  in  alis,  quas  vispertilionum  dicunt,  sanguine 
ex  atro  livente  repletum  est. 

Discisso  superius  omento,  intestina  tenuia  vacua  et  sana 
apparent;  colon  ascendens  contractum  flatu  et  duris  scybalis 
refertum  est,  intestinum  rectum  utero  compressum;  — in 
cavo  abdominis,  parte  ejus  epigastrica  ventriculus  laxus,  infra 
hepar,  secus,  ae  esse  solet,  dimissus  eique  multo  inferior  $ 
duodenum  prope  pylorum  maculam  nigram  refert  in  sesqui 
fere  centumetrum  undiquaque  excurrens. 

Utero  jam  e cavo  abominis  exempto,  apparet,  nigram  il- 
lam, quam  diximus  maculam  in  posticam  etiam  et  inferiorem 
ejus  partem  diffusam  esse  et  majora  potissimum  vasa  sequi.  — • 
Uterus  in  tabulam  expositus  spheroidem  formam  refert,  cen- 
tumetros  fere  quindecim  (sex  pollices)  emeti  tus. 

E divisa  jam  postica,  cui  placenta  coaluit,  uteri  pariete, 
liquoris  quem  amnii  dicunt  hectogrammata  duo  et  semis  (oc- 
so  fere  unciae)  profluunt;  apparet  foetus  ponderis  fere  ejus- 
dem; longitudine  duplum  decimetrum  non  omnino  (septem 
et  quadrantem  pollices)  coaequat.  Funiculus  umbilicalis  foe- 
tus collum  semel  ambit;  ejus  facies  anterior  in  laevam  matris 
versa  est,  capite  inferiora  spectante. 

Cavum  pectoris  per  diaphragma  apertum  sana  viscera  re- 
fert , si  exiguam  copiam  effusi  in  utroque  latere  seri  et  aliqua* 
lem  pleurae  cum  pleura  in  dextris  coalitum  exceperis. 

Aperta  et  jam  calvaria  inter  arachnoideam  et  vasCulosam 
cerebri  membranam  diffusae  lymphae  quid  cernitur,  prae** 

sertim  juxta  sinum  longitudinalem,  in  albas  hinc  et  inde  ma- 
culas congestum,  de  caetero  nullibi  cerebrum  non  integrum 
videtur. 

His  probe  recognitis,  uterum  cum  partibus  suis  affinibus, 
illaque  omenti,  cui  coaluerat,  succisum  e cavo  abdominis 
eximi,  et  in  spiritum  vini  recondi  curavimus,  quo  dari  occa- 
sio et  spatium  posset;  imagine  illum  excipiendi  communi  usui 
inservitura;  nam,  quod  potius  fuisset : Uterum  veluti  is  intra 
abdomen  et  cavum  pelveos  se  obtulebat,  depingere,  augustia 
temporis  et  loci  vetabat. 

Interea  difficile  non  est  cognitu,  malorum,  quibus  exagi- 
tati cum  lugente  familia  medentes  fueramus,  tam  primitivo- 
rum quam  et  postremorum  principem  et  solam  fere  causam  in 
insolito  illo  uteri  cum  omento,  et,  hoc  mediante,  cum  ven- 
triculo et  colon  nexu  fuisse;  quem  sane,  si  secura  diagnosi 
assequi  daretur,  cultello  absolvere,  nefas  non  fuisset.  Verum, 
si  in  eundem  hodie  casum  recideremus,  an  signa  supererunt, 
quibus  rem  certo  ita  dignoscas,  ut  assumere  cultellum  possis, 

et  operationem  suscipere,  facilem  de  coetero  et  spe  plenam? 

• 

signorum  enim  anceps  haec,  et  diversa  fere  in  aliis  aliisque 
semper  ratio  cohibere  animum  medici  potest,  quominus  indi- 
catam quidem  sed  dubiam  nimis  operationem  suscipiat,  solam 
tamen  salutis  spem. 

Scimus  et  in  alia  gravida,  de  qua  clarissimus  vir  Beaude- 
loque  (vid.  Anleitung  zur  Entbindungskunst,  ir  Th.  p.  558.) 

3 


io 


mentionem  refert,  omentum  cum  uteri  anteriore  laterali  ei 
inferiore  facie  cohaesisse,  casumque  morte  etiam  foeminae 
terminatum  fuisse,  attamen  aliter  ac  in  nostro  casu  res  eve- 
nere; graviditas  enim  plenum  terminum  assecuta  fuit;  foemi- 
naque  parturiens  mortem  obiit,  quam  non  vomitus  sed  fre- 
' quens  animi  deliquium  praecesserat. 

Oportet  autem  his  et  illa  subnectere,  quae  ad  nostram  dia- 
gnosin facere  aliquo  saltem  modo  potuissent,  si  suspicari  de 
casu  tam  raro  rei  novitas  non  vetuisset.  Cognita  post  factam 
cadaveris  sectionem  partium  ista  dispositione  mortisque  (nam 
anceps  sane  judicium  non  est)  causa,  percontamur;  quando, 
et  quo  modo  coaluisse  uterus  cum  omento  videri  possit?  cum 
defuncta  modo  ante  bis  feliciter,  et  quin  mali  cujusdam  ulla 
suspicio  se  proderet,  pepererat;  induximus  „ funestum  illum 
nexum  non  nisi  a postremo  partu  esse”  inquirentibus  igi- 
tur in  illud,  quod  ultimum  partum  excepit  puerperium  , en! 
narratur : abnorme  illud  fuisse,  afflictam  puerperam  tum  febri 
fuisse,  quam  puerperalem  dicunt , simulque  intumuisse  ven- 
trem, torminibus  subinde  acerbis,  quibus  aegra  coacta  fue- 
rit, femora  in  ventrem  proxime  adducere;  remisisse  postea 
tormina  et  subsidisse  ventrem  sensim  soluta  febri;  saepe 
tamen  etiam  post  reconvalidae  sensus  jam  molestos,  jam  et 
acriter  per  intervalla  dolentes  rediisse,  si  vel  derepente  trun- 
cus arrigeretur,  vel  jacentis  valde  resupinaretur.  His  percep- 
tis non  ultro  haesitaverimus  pronuntiare,  oborta  in  hoc  puer- 
perio viscerum  imi  ventris  inflammatione,  conjunctum  cum 
utero  omentum  firmoque  adeo  cum  utero  nexu  coaluisse.  — 


Meditamini  jam,  qui  rerum  in  gynaeceis  gnari  estis!  tu 
preprimis  eminens  inter  Anglos  J.  Hull,  utrum  non  detur, 

quibus  malum,  si  v.  g.  pldegmasia  dolens  terrea t , averti  pos- 
sit, vel  praesens,  curari? 

